Christian Friedrich Segelbach

Christian Friedrich Segelbach (28. aprill 1763 Erfurt – 7. august 1842 Peterburi) oli usuteadlane, filosoof ja loodusteadlane.

Segelbach oli kingsepa poeg. Ta õppis 1780–1789 Erfurdi Ülikoolis, oli sealsamas eradotsent 1796. aastal, õppis 1782–1783 ka Jena Ülikoolis ja õpingute kõrvalt jutlustas Jena ülikooli kirikus. Perekondlikel põhjustel ei saanud ta Jena ülikooli lõpetada ja pidi Erfurti tagasi pöörduma. Seal kaitses ta väitekirja, sai doktorikraadi ning pidas eradotsendina kuni 1796. aastani loenguid ajaloost, matemaatikast ja filosoofiast.

Rahaliste raskuste pärast pidi Segelbach kolima Venemaale, kus ta töötas Peterburi peamises saksa koolis, kus õpetas filosoofiat, usuõpetust ja kirikulugu peaaegu 14 aastat.

1810 valiti Segelbach Tartu ülikooli korraliseks kirikuloo professoriks ja sellena töötas ta 1823. aastani. Suurema osa sellest ajast oli ta ühtlasi koolikomisjoni liige ja esimees. Aastatel 1811–1814 oli ta ühtlasi Tartu gümnaasiumi ja teiste Tartu koolide direktor.

Kategooria:Tartu Ülikooli usuteaduskonna professorid
Kategooria:Saksa teoloogid
Kategooria:Eesti teoloogid
Kategooria:Saksa filosoofid
Kategooria:Eesti filosoofid
Kategooria:Loodusteadlased
Kategooria:Erfurdi ülikooli vilistlased
Kategooria:Sündinud 1763
Kategooria:Surnud 1842